Subhas Bose Institute of Hotel Management-এ শুরু হল বার্ষিক সাংস্কৃতিক উৎসব ‘Saffron 2025’

কলকাতা : কলকাতার Subhas Bose Institute of Hotel Management (SBIHM)-এ বৃহস্পতিবার থেকে শুরু হল প্রতিষ্ঠানের সবচেয়ে বড় বার্ষিক সাংস্কৃতিক উৎসব ‘Saffron 2025’। সকাল থেকেই নিউটাউন (Newtown) ক্যাম্পাসে উৎসবের আবহ। ছাত্রছাত্রীদের ব্যস্ততা, সাজসজ্জা ও মঞ্চ প্রস্তুতিতে মুখরিত হয়ে ওঠে পুরো প্রাঙ্গণ।

২৭তম বর্ষের এই অনুষ্ঠানে উপস্থিত ছিলেন রাজ্য সরকারি দফতরের আধিকারিক, শিক্ষাবিদ, শিল্পী এবং বিভিন্ন ইন্ডাস্ট্রির অতিথিরা। উদ্বোধনী অনুষ্ঠানে বক্তারা বলেন, হসপিটালিটি ও ম্যানেজমেন্ট শিক্ষার পাশাপাশি বাস্তব অভিজ্ঞতা অর্জন কতটা প্রয়োজন, তা-ই তুলে ধরেছে এই উৎসব।

আরও পড়ুন: থিয়েটার রোডে গাছকাটা নিয়ে বিতর্ক

দিনের শুরুতেই মঞ্চে একের পর এক নৃত্য, সঙ্গীত, নাটকসহ বিভিন্ন সাংস্কৃতিক পরিবেশনায় জমে ওঠে পরিবেশ। দর্শকদের আগ্রহের কেন্দ্রে ছিল স্টুডেন্ট অ্যাক্টিভিটিজও। পাশাপাশি ট্রাভেল-ট্যুরিজম, এভিয়েশন, হসপিটালিটি ও ইভেন্ট অপারেশন প্রতিটি বিভাগের ছাত্রছাত্রীরা নিজেদের সেরা দক্ষতার প্রদর্শন করেন। রেস্তোরাঁ সার্ভিস, ফ্রন্ট অফিস, ডিজিটাল সার্ভিস ও ম্যানেজমেন্ট মডিউলের উপস্থাপনায় নজর কাড়ে শিক্ষার্থীরা।

উৎসব উপলক্ষে SBIHM ক্যাম্পাসে ছিল উচ্ছ্বাস, রঙ ও উদ্যমের মেলবন্ধন। শেখার পাশাপাশি প্রতিভা প্রকাশের গুরুত্বপূর্ণ মঞ্চ হিসেবে শিক্ষার্থীদের কাছে ‘Saffron 2025’ হয়ে উঠেছে বিশেষ অভিজ্ঞতা।

দেখুন আরও খবর: